CELEX: 62019TN0699
Language: da
Date: 2019-10-11 00:00:00
Title: Sag T-699/19: Sag anlagt den 11. oktober 2019 – FT m.fl. mod Kommissionen

2.12.2019   
            
            
               DA
            
            
               Den Europæiske Unions Tidende
            
            
               C 406/40
            
         
      Sag anlagt den 11. oktober 2019 – FT m.fl. mod Kommissionen
      (Sag T-699/19)
      (2019/C 406/50)
      Processprog: fransk
      
         Parter
      
      
         Sagsøgere: FT og 25 andre sagsøgere (ved advokat J.-N. Louis)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Annullation af Kommissionens afgørelse vedrørende udfærdigelse af sagsøgernes lønsedler for december 2018, for så vidt som der heri for første gang sker anvendelse af de nye justeringskoefficienter, der finder anvendelse på deres løn med tilbagevirkende kraft fra den 1. februar 2018.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført tre anbringender.
      
                  1.
               
               
                  Første anbringende om tilsidesættelse af artikel 64 og artikel 65 i vedtægten for tjenestemænd i Den Europæiske Union (herefter »vedtægten«) og af lighedsprincippet samt om anlæggelse af et åbenbart urigtigt skøn. Sagsøgerne har gjort gældende, at de justeringskoefficienter, som anvendes på deres løn, og som i øvrigt er i strid med de justeringskoefficienter, der er fastsat af De Forenede Nationer, ikke har sikret, at de har samme købekraft.
               
            
                  2.
               
               
                  Andet anbringende om tilsidesættelse af vedtægtens artikel 85, af retssikkerhedsprincippet og af omsorgspligten. Sagsøgerne er i denne forbindelse af den opfattelse, at de ikke kunne have kendskab til, at den løn, de fik udbetalt i henhold til de gældende justeringskoefficienter, var ulovlig.
               
            
                  3.
               
               
                  Tredje anbringende om tilsidesættelse af artikel 13 i bilag X til vedtægten, som pålægger en foreløbig ajourføring af lønningerne, når ændringen i leveomkostningerne for et bestemt land beregnet på grundlag af justeringskoefficienten og den tilsvarende vekselkurs har været over 5 % siden sidste ajourføring.